open-index/open-wikipedia-markdown huggingface dataset:
Rocafort

**Rocafort**, tamén coñecido como *Rocafort de Campolivar*, é un concello da Comunidade Valenciana, situado na zona noroesta da área metropolitana de Valencia, na comarca da Horta Nord. Ten 6.259 habitantes (2008).

## Xeografía
Rocafort atópase situado ao noroeste da capital valenciana. O seu termo municipal presenta unha forma estreita e alargada de NO a SE e limita cos concellos de Godella e Valencia. O centro urbano divide o termo en dous partes de relevo e utilización do chan moi diferenciadas. A parte que segue ao noroeste ocúpana unha serie de lombas suaves e onde os cultivos de secaño (alfarrobeiras, oliveiras e vide) foron substituídos por urbanizacións de descanso e veraneo. Dende o núcleo urbano primitivo cara ao sueste o chan é completamente chairo e de orixe sedimentario, ocupado por cultivos de regadío con auga procedente do Caldeirón Real de Montcada.

O clima é mediterráneo, aínda que lixeiramente máis fresco que na capital provincial debido á altitude dos seus outeiros. Accédese a esta localidade desde Valencia, por estrada. Tomando a CV-308. Tamén se pode acceder a través da liña 1 de Metro Valencia.

## Historia
A fundación de Rocafort é posterior á conquista do rei Xaime I. Pertenceu a Francesca Gamella, foi vendido aos Mercader, e pasou por último aos baróns de Santa Bàrbara.

## Demografía
O crecemento demográfico foi moi importante na primeira metade do presente século e chegou a 1950 con 1.299 habitantes. En 1969 subiron a 1.550, e en 1970 eran xa 2.200.

## Economía
A súa economía descansa na agricultura, a industria e os servizos da zona residencial. A gandaría é escasa. A industria ten varias fábricas de marroquinaría, un taller de mármore e varios de derivados da madeira, así como algúns vestixios de carácter artesanal das súas antigas fábricas de seda e bordados.

As súas canteiras de pedra e mármore áchanse xa en período de extinción, aínda que cabe o valor histórico de contribuír á construción das Torres de Serrans e do Micalet.

## Véxase tamén
### Ligazóns externas
* Concello de Rocafort
Látex

O **látex ** é o zume propio de moitos organismos vexetais, especialmente os da familia das euforbiáceas e moráceas, que circula polos vasos laticíferos. É producido polas células secretoras do floema. Ten unha composición moi complexa e del obtéñense substancias diversas coma o caucho ou a escuma de látex (para colchóns, asentos, acolchados etcétera). O látex de certas plantas é velenoso; o doutras é moi acre, como por exemplo o da figueira común.
miniatura|Látex|centro
## Véxase tamén
Colchón

dereita|miniatura|Un colchón moderno

O **colchón** é unha peza almofadada e flexíbel que se coloca sobre a cama e se emprega para deitar o corpo e durmir. O colchón recheo de la chegou a Europa despois das Cruzadas, cando os europeos adoptaron o costume árabe de durmir sobre coxíns. Antigamente, os colchóns, denominados na época almadraques ou xergóns, constaban dunha funda rechea de materiais orgánicos como palla, la, follas etcétera, que eran o niño ideal para pequenos insectos, polo que cumpría ventilalos e airealos decote. Os xergóns de la foron populares en Europa ata ben entrado o século XX. Adoitaba existir a figura do colchoeiro que se encargaba de construír, airear, encher e restaurar os colchóns de la.

En Galicia eran comúns os almadraques recheos de follato do millo.
## Notas 
## Véxase tamén 
### Outros artigos 
* Cama
Maximiliano I

**Maximiliano I** pódese referir a: 

* **Maximiliano I de Baviera**, príncipe elector de Baviera (1597-1651);
* **Maximiliano I Xosé de Baviera**, rei de Baviera (1806-1825);
* **Maximiliano I de Habsburgo**, emperador do Sacro Imperio Romano-Xermánico (1486-1519);
* **Maximiliano I de Hohenzollern-Sigmaringen**, príncipe de Hohenzollern-Sigmaringen (1681-1689);
* **Maximiliano I de México**, arquiduque de Austria e emperador de México (1864-1867).
Profecía

[miniatura|[Nostradamus, un profeta francés de sona internacional.]]
Unha **profecía** é unha afirmación clarividente sobre o futuro, ben dunha forma xeral ou nun campo específico. Non obstante, hai unha diferenza entre profecía e predición: Unha predición é unha afirmación que se emprega para reforzar unha teoría de acordo a un proceso lóxico, mentres que unha profecía non está ligada a un razoamento na previsión do resultado predito e a súa inspiración é de orixe divina.
La Solana

**La Solana** é un municipio de España, na provincia de Cidade Real, comunidade autónoma de Castela-A Mancha. Ten unha superficie de 134,18&nbsp;km² cunha poboación de 16.039 habitantes e unha densidade de 119,53 hab/km².

## Demografía 
## Tradición 
Unha das principais tradicións que se conservan en La Solana é o cultivo do azafrán. Este cultivo chegou a España coa invasión árabe no século VIII.

En La Solana este cultivo remóntase ao século XVIII. O cultivo da rosa 
do azafrán levaba a cabo por multitude de familias de La Solana. Outras tradicións case perdidas son os seguintes oficios: a cerámica, a forxa, o esparto, as fouces, as botas de viño e moitos máis como os muíños de pedrelo e aceite, froitos secos e lápidas funerarias.
Alfaro

300px|Monte Tambarría, en Alfaro|miniatura|dereita

300px|miniatura|Ninfeo romano de Alfaro
**Alfaro** é unha cidade pertencente á comunidade autónoma da Rioxa. Sitúase ao leste da provincia, na Rioxa Baixa, sendo a cabeceira da comarca á que dá nome e o municipio máis extenso de toda A Rioxa; linda coa comunidade Foral de Navarra. A data 1 de xaneiro de 2008 contaba cunha poboación de 9.727 habitantes segundo os datos do INE, sendo a quinta localidade con maior número de habitantes tras Logroño, Calahorra, Arnedo e Haro.

O río Ebro transcorre polo norte do municipio, onde desemboca o Alhama tras rodear Alfaro polo oeste.
Lardero

**Lardero** é un municipio da Rioxa situado á poucos quilómetros da súa capital, Logroño.

## Historia recente
Experimentou un gran crecemento nos últimos anos ao converterse nunha cidade residencial próxima a Logroño. Nos últimos anos medrou ata superar a barreira dos sete mil habitantes, e as previsións son de que de aquí a cinco anos a poboación acade os 15.000 habitantes empadroados. De acordo coas cifras oficiais do INE, Lardero gañou 546 habitantes entre 2005 e 2006, o que representa un crecemento dun 8,7%, que o sitúa entre os municipios da Rioxa con maior dinamismo demográfico.

## Economía
Historicamente, a actividade principal de Lardero foi a agricultura (uva, pexegos, peras, mazás...). Porén, o crecemento demográfico foi desmedido nos últimos dez anos, tendo quedado practicamente anexionado a Logroño.
Maioría absoluta

A **maioría absoluta** acontece cando a porcentaxe que se decanta por unha mesma opción dentro dun conxunto de poboación é superior á metade da poboación, é dicir, máis dun 50% desta. En referencia a un proceso electoral a maioría absoluta é tamén aquel tanto por cento de votos superior ao 50% que fai que un partido político teña o dereito a tomar decisións sen necesidade de consultar con outras formacións políticas, denominadas de oposición.
Santo Domingo de la Calzada

**Santo Domingo de la Calzada** (citado tamén como **San Domingos da Calzada**) é un municipio da comunidade autónoma da Rioxa (España) situado á beira do río Oja.

## Historia 
O seu nome procede do seu fundador Domingo García, que creou unha ponte, un hospital e albergue de peregrinos, para facilitar a peregrinación do Camiño de Santiago ao seu paso pola localidade.

É famoso o *"milagre da galiña"*, que cantou logo de asada, en recordo do cal na catedral hai sempre un galo e unha galiña viva (este milagre cóntase tamén, con poucas variantes, do Galo de Barcelos, Portugal)

En 2009 cúmprese o noveno centenario da morte do seu fundador.

En 2008 tiña unha poboación de 6.698 habitantes nunha superficie de 40,09&nbsp;km².

## Notas
Maximiliano I de México

**Ferdinand Maximilian Joseph von Habsburg-Lothringen**, nado o 6 de xullo de 1832 en Viena e finado o 19 de xuño de 1867 en Santiago de Querétaro, foi arquiduque de Austria e príncipe de Hungría e Bohemia, mais renunciou aos seus títulos para converterse no emperador **Maximiliano I** de México, quen encabezou o Segundo Imperio Mexicano, entre 1863 e 1867.
## Traxectoria
Era irmán do emperador de Austria, Francisco Xosé e curmán de Pedro II do Brasil. Casado coa princesa Carlota de Bélxica, tamén coñecida como emperatriz Carlota de México. Foi persuadido polo emperador francés Napoleón III e por realistas mexicanos a aceptar a coroa do Imperio Mexicano acabado de fundar (1864-1867).

A Aventura de Maximiliano de Habsburgo - como foi chamada no México - non pasou dun triste episodio de intereses creados, inxenuidade e desespero. Os conservadores viron na súa persoa a posibilidade de manter un sistema político que lles era cómodo e que lles parecía seguro por contar co apoio de Francia, de Inglaterra e da Santa Sé. O arquiduque austríaco, pola súa parte, de certo modo condenado a ser sempre o irmán do emperador de Austria, aceptou o papel que lle era ofrecido desempeñar nun país completamente descoñecido para el e sumido nunha profunda crise política.

[miniatura|Execución do emperador Maximiliano, en [1867. Óleo sobre tea de Édouard Manet (1866-1868).]]

Debido ás súas tendencias liberais, logo perdeu o apoio dos conservadores. Foi o punto de mira das hostilidades dos seguidores de Benito Juárez, os republicanos, ao ordenar a execución sumaria dos seus líderes (1865). A única protección de Maximiliano era a presenza de tropas francesas; cando estas se retiraron (1866-1867), el asumiu persoalmente o comando dos seus soldados. Após un cerco en Santiago de Querétaro, foi capturado, aprisionado, xulgado por unha corte marcial e fusilado xunto cos seus xenerais Tomás Mejía e Miguel Miramón.

Coa súa morte, a pretensión ao trono mexicano foi reivindicada por dous ramos distintos. Os Habsburgo-Itúrbide, por pedimento dos netos do primeiro emperador de México Agustín de Iturbide.

[miniatura|Deseño da execución do emperador Maximiliano e dos seus xenerais, [Tomás Mejía e Miramón, que foron executados por un pelotón de fusilamento en Santiago de Querétaro, en México, o 19 de xuño de 1867.]]
Villamediana de Iregua

**Villamediana de Iregua** é un municipio da comunidade autónoma da Rioxa, en España. É limítrofe con Logroño, a capital.
## Historia 
Existen indicios de que na zona había un asentamento templario, nun cerro á esquerda da entrada a Villamediana desde Logroño

A mediados do século XI, a raíña Estefanía de Foix, viúva do rei García, o de Nájera cede o pobo á súa filla Ermesinda Garcés baixo a forma xurídica de Señorío de Reguengo, segundo aparece no seu testamento.

O 19 de abril do ano 1162 asínase en Jubera a doazón do termo de Ruete que fai D. Pedro Jimenez (Señor de Cameros), a un mosteiro, e unha testemuña é de Villamediana.

En 1187 unha persoa natural de Villamediana, figura como testemuña ante a doazón por parte de dona Aldonza, viúva de Lope Díaz I de Haro (Señor de Biscaia) dos seus bens localizados en Nalda.

En 1680 conseguiu por fin a súa independencia de Logroño, coa categoría de vila, deixando de ser considerada como aldea.

## Arte 
Existiron seis ermidas e igrexas. Sta. Mª de Villamediana, Sta. Mª de Yangüela, Sta. Mª da Ponte de Nais, Sta. Mª a Branca, Sta. Mª da Costa, S. Vicente de Yangua, Sta. Eufemia, S. Cristóbal.

No século XXI o seu templo é a **Igrexa da Asunción**. Está situada no centro do municipio, foi construída no século XVI. É de estilo gótico, aínda que con moitas influencias barrocas, motivadas polas súas constantes reformas, a última das cales deixou ao descuberto os elementos de pedra do seu deseño orixinal. Sufriu un incendio a mediados dos anos '30 do século pasado, e dado que desapareceu nel gran parte do seu patrimonio, o actual provén de igrexas abandonadas de localidades próximas como San Pedro Manrique e Yanguas en Soria.

## Demografía 
A proximidade á cidade de Logroño impulsou o crecemento demográfico da poboación. De acordo ás estimacións do INE, Villamediana de Iregua pasou de ter 3.335 habitantes no ano 2004, a 3.982, o 2005 e a 4.668 ( 2.433 homes e 2.235 mulleres), no 2006, o que representa un aumento do 40% (1.333 habitantes) en 2 anos. Devandito incremento é o máis alto rexistrado por un municipio da Rioxa no mesmo período.

## Festas Locais 
*16 de xaneiro, Santo Antón 
*5 de febreiro, Santa Águeda (quintos) 
*15 de maio, San Sidro 
*16 de setembro, Santa Eufemia.

## Ligazóns externas 
* Web oficial
Megafauna

[miniatura|dereita|O [mamut, exemplar catalogado como megafauna.]]
**﻿Megafauna** (do grego μέγας *mega-s*, "*grande*" e do neolatín *fauna, "animais"*) é un termo que se emprega en paleontoloxía para designar os grandes animais terrestres extinguidos que viviron unha vez finalizado o período cretáceo e até a extinción dos dinosauros.

## Terminoloxía 
O termo **megafauna** foi empregado de diversos xeitos e evolucionou dentro de cada disciplina.

### Megafauna do Plistoceno 
Úsase principalmente para referirse á megafauna do Plistoceno, os grandes animais terrestres da última idade de xeo, como os mamuts. 
[dereita|miniatura|[Mastodonte de entre 2,5 e 3 metros de altura até o ombreiro e un peso de entre 3500 e 5400 quilogramos.]]
O uso do termo neste sentido está relacionado coa discusión sobre as extincións do Holoceno após a idade de xeo. A maioría dos grandes animais terrestres que estaban vivos hai 12.000 anos agora están extintos, e hai moita discusión sobre cales foron as causas. As dúas teorías principais son a caza por parte dos humanos e o cambio climático. Ambas razóns parecen explicar por que estes animais previamente "exitosos" agora están extintos.[miniatura|Exemplar de *[Metatheria|Megatherium* (megafauna marsupial).]]
As aves elefante en Madagascar foron certamente cazadas até a súa extinción, ao igual que os moas hai aproximadamente cincocentos anos en Nova Zelandia. Os sitios arqueolóxicos con evidencia de caza de moa están por todo o arquipélago. Os moa sobreviviron a ser cazados pola aguia de Haast, pero non á caza por parte dos maorís.

Segundo Marcos Moleón investigador do Departamento de Zooloxía da Universidade de Granada, ''“para un biólogo que estuda os fondos mariños, por exemplo, a 'megafauna' pode ser un carangrexo ou unha lesma mariña; Para un especialista en solos, a 'megafauna' podería ser unha miñoca; Para un paleontólogo, 'megafauna' refírese a vertebrados que pesan máis ou aproximadamente o mesmo que un humano; e para algúns ecoloxistas terrestres só deberían clasificarse como 'megafauna' os '**megaherbívoros**', é dicir, os herbívoros de máis dunha tonelada de peso."''

Para definir a megafauna, os investigadores da UGR propuxeron que, alén do tamaño dos animais, se consideren as funcións ecolóxicas (impacto na estrutura do ecosistema, dispersión de sementes, modificación do hábitat...) e características específicas como a lonxevidade e as taxas de reprodución. Este enfoque busca proporcionar unha descrición máis precisa e completa da **megafauna**, fomentando a cooperación interdisciplinar e a conservación efectiva das especies. 

## Notas 
## Véxase tamén 
### Outros artigos 
* Cretáceo
* Cambio climático
* Extinción en masa
* Extincións do Holoceno
* Fauna
* Idade de xeo
* Maiores animais extintos
* Megafauna do Plistoceno
* Paleoarte
* Paleontoloxía
* Plistoceno
Rincón de Soto

**Rincón de Soto** é un municipio rioxano, situado ao leste de Logroño e pertencente á comarca de Alfaro. Ten 3.710 habitantes segundo os datos do INE a 1 de xaneiro do 2008.
O norte do municipio está atravesado polo río Ebro. O cultivo principal da localidade é a pera que conta coa «denominación de orixe Rincón de Soto».

Rincón de Soto ten un clima mediterráneo coa correspondente flora característica. A súa situación xunto ao Ebro fai que o seu territorio sexa principalmente chairo e estea cheo de hortas con produtos típicos que son parte da paisaxe. Crecen, ademais, nestes campos os tamarices, salgueiros e chopos.

O concello é moi coñecido na Rioxa polas súas casas do século XVIII, que chaman a atención polos seus fermosos patios; polas súas dúas avenidas que se cruzan perpendicularmente; e pola súa igrexa de estilo barroco.
Fuenmayor

**Fuenmayor** é un municipio da comunidade autónoma da Rioxa, en España. Situada entre o río Ebro e a N-232, e xunto o FFCC Castejón-Bilbao, o que a sitúa nun lugar estratéxico que propiciou o seu desenvolvemento.

## Historia 
Fuenmayor é citada por primeira vez no século XI, nun documento no cal a raíña Estefanía de Foix cedía esta localidade e outras ao Mosteiro de Santa María a Real de Nájera. Pero restos celtibéricos e romanos indican que xa estaba habitada con anterioridade.

No século XVII os seus veciños compraron a independencia á localidade á que pertencían, Navarrete, por 6.600 ducados. O seu desenvolvemento económico acaeceu no século XIX, coa construción de grandes adegas.

## Economía 
En Fuenmayor sitúanse ata 25 adegas pertencentes á Denominación de Orixe Cualificada Rioxa, algunhas tan importantes como Adegas AGE, Adegas Lan; así como industrias madeireiras e de cerámica como Cerabrick Grupo Cerámico.

## Monumentos 
### Arquitectura relixiosa 
* **Igrexa de Santa María**, construída entre os séculos XVI e XVII. Destaca o seu altar maior, de estilo romanista. 
***Ermida do Cristo**, de estilo barroco. 
***Ermida do Carmen**

### Arquitectura civil 
***Palacio de Fernández Bazán**, do século XVII. 
***Palacio dos Marqueses de Terán**, antiga sede da Real Xunta de Colleiteiros. 
***Cine Gran Coliseo**, edificio dos anos 30, o primeiro cine español co anfiteatro colgado e sen columnas no patio de butacas.

## Véxase tamén 
### Ligazóns externas 
*Páxina oficial do concello
Albelda de Iregua

**Albelda de Iregua** é un municipio da comunidade autónoma da Rioxa, en España. Ten unha poboación de 3.098 habitantes (INE, 2008) e unha extensión de 23,03&nbsp;km². O seu nome procede do termo árabe *Bayḍā* xunto co artigo *Al*, significando *A Branca*

## Xeografía 
Albelda atópase situada ao sur de Logroño no val baixo do Iregua. Isto proporciona unha terra fértil para o cultivo de froiteiros.

O termo limita ao norte con Lardero e Alberite; ao leste con Clavijo; ao sur con Nalda e ao oeste con Sorzano e Entrena.

## Historia 
En 1063 o bispo de Nájera concede á poboación unha carta poboa, na que aparece mencionada como *Longares*.

## Lugares de interese 
### Edificios e Monumentos 
***Igrexa de San Martín**, construída en 1970. 
***Ermida de Santa Isabel**. 
***Ermida da nosa Señora de Bueyo**, románica. 
***Ermida de Santa Fe de Palazuelos**, situada no termo municipal de Clavijo.

## Festas Locais 
*Romaría a San Marcos 25 de abril. 
*Festas de San Prudencio 28 de abril. 
*Festas do Triunfo (ou do Verán), último domingo de agosto. 
*San Isidro 15 de maio. 
*Santiago Apóstolo 25 de xullo. 
*Virxe do Bueyo 25 de marzo.

## Ligazóns externas 
*Fotografías de Albelda
Minutemen

**Minutemen** pode referirse a:
* Minutemen (milicia) grupo de milicianos americanos durante a Guerra de Independencia dos Estados Unidos.
* Minutemen (organización anticomunista), liderados por Robert DePugh.
* Minutemen (banda), grupo norteamericano de punk dos 80.
* Minutemen (banda deseñada), superheroes da serie de BD *The Watchmen*.
* Minutemen (filme), filme do Disney Channel de 2008.
* Missouri Minutemen, equipo indoor de fútbol americano.
* Minutemen (secesionistas), organizacións de milicias paramilitares formadas por secesionistas do Sur dos Estados Unidos con anteioridade á Guerra Civil Norteamericana.
* UMass Minutemen, a nickname for University of Massachusetts athletes
* Boston Minutemen, equipo de fútbol.
Cervera del Río Alhama

miniatura|dereita|Cervera nevado
**Cervera del Río Alhama** é un municipio da provincia da Rioxa, España.

## Xeografía
Situado ao sueste da rexión e cunha extensión de 152,6&nbsp;km², esta localidade atópase nos pés da serra de Alcarama. Áchase preto de concellos como Cabretón, Aguilar, Valverde, Fitero, Cintruénigo, e a uns 30&nbsp;km de Tudela, a 87&nbsp;km de Logroño, pasando por Arnedo e Grávalos (100&nbsp;km por Calahorra). Está ás beiras do río Alhama e a uns 550 m de altitude. Está dividida en dous barrios por "La Peña", en cuxa cima están as ruínas do castelo.
Franck Ribéry

**Franck Ribéry**, nado en Boulogne-sur-Mer o 7 de abril de 1983, é un exfutbolista francés que xogaba de centrocampista.

## Traxectoria 
En 2001, debutou coa US Boulogne, da súa cidade natal. En épocas posteriores, xogou no Olympique Alès, Stade Brestois 29 e FC Metz, todos eles franceses. En xaneiro de 2005 foi transferido ó Galatasaray turco, completando a súa carreira no país turco con algúns altercados policiais e delitivos, aínda que axudou a gañar a Copa de Turquía en 2005, grazas a un gol fundamental nas semifinais. No entanto, en xuño dese ano, deixou o club para unirse ó Olympique de Marsella. O club turco recorreu a transferencia da FIFA, que non tomou aínda unha decisión final a este respecto.

Ribéry, en 2007 fichou polo Bayern de Múnic, asinado un contrato ata o 30 de xuño de 2011. A prensa especula que o valor da transferencia sería de arredor de 25 millóns de euros, máis 4 millóns Bayern clasificábase para a Liga de Campións na tempada 2007-08. No entanto, o director do Bayern non quería revelar canto diñeiro tiña que pagar por el, en calquera caso, a sinatura máis cara na historia da Bundesliga.

## Vida persoal 
* Cando tiña 2 anos de idade sufriu un grave accidente automobilístico que lle deixou profundas cicatrices na cara. 
* En 2002, Ribéry converteuse ao islam. O seu nome musulmán é Bilal. A súa muller, Wahiba Belhami é de orixe alxeriana. Ten dúas fillas, Hiziya e Shahinez.

## Selección nacional 
A súa primeira convocatoria internacional coa Selección de fútbol de Francia foi o mundial de Alemaña 2006, onde a selección gala quedou subcampioa. Debido á súa chamada, o técnico francés Raymond Domenech tomou a polémica decisión de non convocar ao mediocampista do FC Barcelona Ludovic Giuly. Ribéry foi titular en todos os partidos do campionato. O 17 de xuño de 2008 estaba participando con Francia na Eurocopa de Austria e Suíza cando se lesionou nun lance co italiano Gianluca Zambrotta. Sufriu unha forte escordadura de nocello e tivo que ser retirado do partido, concluíndo así a súa participación no torneo, xa que a selección francesa acabaría perdendo por 2-0, quedando con iso eliminada da Eurocopa.

### Participacións en Copas do Mundo 
## Palmarés 
### Campionatos nacionais 
### Copas internacionais 
### Distincións individuais 
## Véxase tamén 
### Ligazóns externas 
* Perfil no sitio web oficial do Bayern .
Aldeanueva de Ebro

**Aldeanueva de Ebro** é un municipio da Rioxa, en España, pertencente á Comarca de Alfaro situado a 10 quilómetros de Calahorra e a 59 de Logroño. Ten 2.774 habitantes, 39&nbsp;km² de superficie.
A súa orixe remóntase ao século XI, cando foi fundada por pastores cameranos e de Calahorra, tras a reconquista desta polo rei García Sánchez III, *o de Nájera*, en 1045, foi aldea de Calahorra ata independizarse en 1664, reinando Filipe IV, mediante o pago dunha considerable suma prestada polos frades de Fitero, mosteiro co que mantivo vínculos. Logo de moitos preitos, o que entón se chamaba Arnedo de Ebro pasa a mans de Manuel Íñiguez de Arnedo.
Ezcaray

**Ezcaray** é un municipio da Rioxa, España. A súa actividade turística comporta que pase de 2.000 habitantes en tempada baixa a máis de 15.000 en verán. A súa principal actividade ademais do turismo é a industria da madeira, existindo fábricas de mobles, butacas, perchas e outros artigos de madeira.
Alberite

**Alberite** é un municipio da comunidade autónoma da Rioxa, España.

Alberite está situado en pleno val do río Iregua, a 7,5&nbsp;km da capital rioxana, Logroño, a cuxa comarca pertence; ocupa unha extensión aproximada de 20 quilómetros cadrados e a súa altitude sobre o nivel do mar é de 452 metros. Limita ao norte e ao leste co municipio de Villamediana de Iregua, ao oeste co de Lardero, e ao sur co de Albelda de Iregua.

A proximidade a Logroño fixo que a vila se beneficie da crecente industrialización e, como consecuencia, a poboación aumentou considerablemente ao longo dos últimos anos ata chegar ás máis de 2.000 persoas que a compón na actualidade.
Johannes Werner

**Johannes Werner**, nado o 14 de febreiro de 1468 en Núremberg e finado na mesma cidade en maio de 1522, foi un crego moi coñecido por refinar e engadir as capacidades teóricas da proxección xeográfica en forma de corazón que hoxe en día se coñecen como *proxección Werner*. O primeiro en desenvolver esta proxección foi o seu amigo e colaborador Johannes Stabius, natural de Viena, arredor do ano 1500; o que Werner fixo foi perfeccionala. Fixo así mesmo outras importantes contribucións nos campos da matemática e a física.
Miguel Gallardo

**José Miguel Gallardo Vera**, nado en Granada o 29 de setembro de 1949 e finado en Madrid o 11 de novembro de 2005, foi cantautor e produtor musical de orixe andaluza.

## Traxectoria 
Así mesmo, foi un dos cantantes españois de maior éxito nos anos setenta e principios dos oitenta, entre eles a peza *Hoy tengo ganas de ti*, versionada por diversos intérpretes e bandas nos máis diversos xéneros musicais.

## Discografía 
* *Autorretrato* (1975).
* *Miguel Gallardo 2 (1976).
* *Desnúdate (1978).
* *Por un poco de ti (1979).
* *Sígueme* (1980).
* *A mi próximo amor (1982).
* *Tu amante o tu enemigo (1984).
* *Corazón viajero (1985).
* *Dedicado (1987).
* *América* (1988).
* *1+1=3 (1990).

## Véxase tamén 
### Ligazóns externas 
* Páxina oficial de Migue Gallardo 
* Tema *Hoy tengo ganas de ti*
Ikoma

**Ikoma** (生駒市, いこまし, *Ikoma-shi*) é un concello xaponés da prefectura de Nara. Está situado no centro da rexión de Kinki, ó noroeste da prefectura, na illa de Honshu. A súa superficie é de 53,18&nbsp;km², a poboación é de 116.467 habitantes (2009) e ten unha densidade de poboación de 2.190 hab./km².

O concello de Ikoma limita cos concellos de Heguri, Ikaruga, Yamatokōriyama, Nara (que son da prefectura de Nara); Hirakata, Katano, Shijōnawate, Daitō, Higashiōsaka (que son da prefectura de Osaca); Kyōtanabe e Seika (que son da prefectura de Kyoto).

## Véxase tamén 
### Ligazóns externas 
* Sitio web oficial da cidade de Ikoma .
Yamatokōriyama

**Yamatokōriyama** (大和郡山市, やまとこおりやまし, *Yamatokōriyama-shi*) é un concello da prefectura de Nara no Xapón. Está situado no centro da rexión de Kinki, ao noroeste da prefectura, na illa de Honshū. A súa superficie é de 42,68&nbsp;km², a poboación de é 89.264 habitantes (2009) e ten unha densidade de poboación de 2.090 h/km².

O concello de Yamatokōriyama limita cos concellos de Ikoma, Heguri, Ikaruga, Ando, Kawanishi, Tenri e Nara.

## Cidades irmandadas 
*  Kōfu, prefectura de Yamanashi, Xapón (1992)
Lego

thumb|Lego Duplo

miniatura|dereita
**LEGO** é a denominación que se dá a unha serie de xoguetes que teñen como elemento principal uns bloques de plástico interconectábeis. A compañía Lego System A/S, a súa fabricante, ten base en Billund, Dinamarca. Foi fundada no ano 1916 polo carpinteiro Ole Kirk Christiansen e dende 1934 pasou a chamarse LEGO, coa contracción das palabras dinamarquesas "LEg GOdt" (*xogue ben*).

## Historia 
Ole Kirk Christiansen abriu un taller en 1916 que funcionou como obradoiro ordinario até 1932 cando empezou a facer xoguetes de madeira. En 1947 foi creado o primeiro xoguete de plástico.

En 1939 tiña 10 empregados. En 1943 xa traballaban na empresa unhas 40 persoas, que pasaron a 50 en 1948. En 1965 comezaron a distribuír os seus produtos en España, e en 1966 xa vendían en 42 países. En 1974 formouse a división LEGO España. En 1983 tiña 3 700 empregados a nivel mundial, que pasaron a 7 550 en 1991. En 1996 creouse a páxina web lego.com.

## Notas
Nostradamus

miniatura|dereita|Michel Nostradamus
**Nostradamus**, nado o 14 de decembro de 1503 e finado o 2 de xullo de 1566, foi un médico e consultor astrolóxico provenzal de orixe xudía. Está considerado un dos máis célebres autores de profecías. A súa obra profética foi publicada por vez primeira en 1555.

Boa parte dos seus seguidores afirman con rotundidade que Nostradamus foi quen de predicir todas as catástrofes do mundo, dende as acontecidas na súa época até as do vindeiro ano 3797 da nosa era, data en que supuxo que terá lugar a fin do mundo. Así mesmo, o autor colaborou coa aristocracia francesa, elaborando horóscopos para a raíña Catarina de Medici, predicindo sorprendentemente a morte do rei Henrique II e, ao cabo, sendo asignado como médico da corte real por Carlos IX.

## Véxase tamén 
### Outros artigos 
* *Nostradamus*, filme de 1994.
Rodís

Como topónimo **Rodís** pode refirirse a:

;En Galiza
***Rodís**, parroquia do concello de Cerceda;
****Rodís**, lugar de dita parroquia;
***Rodís**, parroquia do concello de Lalín;
****Rodís da Igrexa**, lugar de dita parroquia;
****Rodís do Cabo**, lugar de dita parroquia;
****Rodís do Medio**, lugar de dita parroquia;
***Rodís**, lugar da parroquia de Torés no concello das Nogais;
***Rodís**, lugar da parroquia de Vilarromarís no concello de Oroso;
***Rodís**, lugar da parroquia de Vilar de Cabalos no concello de Taboada;
***Vilarrodís**, lugar da parroquia de Oseiro no concello de Arteixo.
República Socialista de Romanía

A **República Socialista de Romanía** (en ) foi un estado socialista que existiu entre 1965 e 1989 no territorio que actualmente ocupa Romanía. Adoita enmarcarse no período chamado da Romanía Comunista, xunto coa República Popular Romanesa nada en 1947. O nome deste período obedece a que durante a existencia de ambos os dous Estados, a vida do país foi dominada polo Partido Comunista Romanés (PCR).

En 1965, Nicolae Ceaușescu ocupou a xefatura do Partido Comunista e dous anos despois foi elixido xefe do Estado Romanés, ano no que tamén foi instituída a República Socialista e foi reorganizado o PCR.
Cenicero

**Cenicero** é un concello español da comunidade autónoma da Rioxa, situado na comarca de Logroño, na Rioxa Media. Ten 2.176 habitantes e unha superficie de 31,76&nbsp;km². A súa densidade de poboación é de 68,51 habitantes por Km².

Eminentemente agrícola, onde a viticultura é o principal produto. Cenicero sitúase na beira dereita do Ebro e á beira do río Najerilla. O terreo que ocupa está constituído por socalcos naturais que se prestan ao cultivo de vide.
Antofilita

A **antofilita** é un mineral anfíbolo, un silicato de ferro e magnesio que se atopa en rochas metamórficas.

Describiuse por primeira vez en 1801. Tamén pode ser denominado *antogramita*.

É un mineral polimorfo coa cummingtonita, coa súa mesma fórmula química, mais cun sistema cristalino monoclínico.

## Ambiente de formación 
A antofilita prodúcese comunmente por metamorfismo rexional de rochas ultrabásicas, normalmente como mineral secundario por alteración do olivino. É frecuente polo tanto en gneises e xistos cristalinos ricos en magnesio, así como tamén pode aparecer en rochas sedimentarias ricas en magnesio como son as dolomías.

Minerais normalmente asociados son o talco, cordierita e flogopita.

## Localización e uso 
É un mineral común nos xistos de Kongsberg (Noruega), nos do sur de Groenlandia e nos de Pensilvania (EUA).

Ás veces preséntase en formas fibrosas que poden ser usadas como asbesto na industria, con moitos usos a pesar do seu potencial perigo para a saúde. Normalmente úsanse outros asbestos menos malsáns, mais o de antofilita é o mellor como cemento refractario.

Aínda que os exemplares de antofilita illados e grandes son moi estraños, os agregados en xeoda deste mineral son moi apreciados por coleccionistas.

## Notas 
## Véxase tamén 
### Ligazóns externas 
* Datos sobre localización de antofilita 
* Sitio web con datos de antofilita 
* Galería de minerais con información de antofilita 
* Mineral Data Publishing, 2001 PDF 
* Galería de imaxes de antofilita 
* Galería de imaxes de antofilita
Nara

**Nara** (奈良市, ならし, *Nara-shi*) é un concello xaponés, capital da prefectura de Nara. Está situado no centro da rexión de Kinki, ao norte da prefectura, na illa de Honshu. A súa superficie é de 276,84&nbsp;km², a poboación é de 365.805 habitantes (2009) e ten unha densidade de poboación de 1.320 hab./km².

O concello de Nara limita cos concellos de Ikoma, Yamatokōriyama, Tenri, Sakurai, Uda, Yamazoe (que son da prefectura de Nara); Seika, Kizugawa, Kasagi, Minamiyamashiro (que son da prefectura de Kyoto); e Iga (este último é da prefectura de Mie).

Nara foi a capital do Xapón durante o período Nara, entre 710 e 784, como sede do emperador antes de ser trasladada a Nagaoka-kyō, excepto durante os anos de 740 a 745, cando estivo en Kuni-kyō, Naniwa-kyō e o palacio de Shigaraki. Nara é a sede de oito importantes templos históricos, santurarios e lugares históricos, especialmente Tōdai-ji, Saidai-ji, Kōfuku-ji, Kasuga Shrine, Gangō-ji, Yakushi-ji, Tōshōdai-ji e o palacio de Heijō que, xunto co bosque primario de Kasugayama, constitúen o conxunto de Monumentos históricos da Antiga Nara, patrimonio mundial da UNESCO.

## Cidades irmandadas 
*  Gyeongju (1970)
*  Kōriyama (1971) 
*  Obama (1971) 
*  Toledo (1972)
*  Xi'an (1974)
*  Versalles (1986)
*  Canberra (1993)
*  Dazaifu (2002)

## Véxase tamén 
### Ligazóns externas 
* Sitio web oficial da cidade de Nara .
* Sitio web oficial da cidade de Nara .
Arealonga

O topónimo **Arealonga** pode referirse a:

;En Galiza
***Arealonga**, parroquia do concello de Vilagarcía de Arousa;
***Arealonga**, lugar da parroquia de San Xián de Marín no concello de Marín.

;Praias de Galiza
***Praia de Arealonga**, no concello de Foz;
***Praia de Arealonga**, no concello de Redondela.

## Véxase tamén
### Outros artigos
***Colección Arealonga**, da editorial Akal;
***Arelongo**, lugar da parroquia de Piñeira no concello de Ribadeo.
Autol

**Autol** é un municipio da comunidade autónoma da Rioxa, España. Polo municipio transcorre o río Cidacos.

## Economía 
Autol é o primeiro centro produtor de España de cogomelos e champiñóns. Foi tradicionalmente un concello agrícola cuxos cultivos básicos foron os de secaño e en menor proporción os de regadío. Así, destaca o cultivo de viñas, cereal e oliveira. Tamén ten unha rica horta, que é a base das empresas de conservas, unha das principais fontes económicas da poboación.

Actualmente ten un cultivo intensivo de espárragos, hortalizas, froitas, cogomelos e champiñones. Tamén existen empresas dedicadas á produción de compost e de sementes.

## Medio Natural 
miniatura|esquerda|300px|O Picuezo e a Picueza 
Autol está situado en plena conca do río Cidacos, entre a serra de Erga e pena Isasa. Caracterízase por ter un clima continental de invernos fríos e veráns secos e calorosos. Isto fai que a serra próxima ao municipio estea composta de monte baixo con abundantes herbas aromáticas, piñeiros laricios e negrales.

Respecto da fauna, destacan o xabaril e o corzo e as abellas, posto que hai unha gran cantidade de colmeas artificiais que se constrúen debido á abundancia de plantas aromáticas.

## Festividades 
O 3 de febreiro celébrase San Blas, onde é típico o bolo ou rosco de repostería chamado *Barzón*.

A partir do 7 de setembro celébranse as súas festas patronais en honra de San Adrián e Santa Natalia.

## O miserere da montaña 
O último sábado de xuño celébrase o *Miserere da montaña*, representación da lenda de Gustavo Adolfo Bécquer, que se inspirou na ruínas do primeiro asentamento cisterciense que se fundou en España (situado no monte Erga a 1.100 m de altitude), levada a cabo pola Confraría do Santísimo de Autol.
Uda, Nara

**Uda** (宇陀市, うだし, *Uda-shi*) é un concello da prefectura de Nara no Xapón. Está situado no centro da rexión de Kinki, ao nordeste da prefectura, na illa de Honshū. A súa superficie é de 247,62&nbsp;km², a poboación é de 34.927 habitantes (2009) e ten unha densidade de poboación de 141 h/km².

A cidade de Uda foi fundada pola fusión de 3 concellos de vilas (*Ōuda-chou*, *Utano-chou* e *Haibara-chou*) e 1 concello de aldea (*Murō-mura*) do distrito de Uda no ano 2006.

O concello de Uda limita cos concellos de Yamazoe, Nara, Sakurai, Yoshino, Higashiyoshino, Soni (que son da prefectura de Nara); e Nabari (este último é da prefectura de Mie).
Sakurai

**Sakurai** (桜井市, さくらいし, *Sakurai-shi*) é un concello da prefectura de Nara no Xapón. Está situado no centro da rexión de Kinki, no centro-norte da prefectura, na illa de Honshū. A súa superficie é de 98,92&nbsp;km², a poboación é de 60.374 habitantes (2009) e ten unha densidade de poboación de 610 h/km².

O concello de Uda limita cos concellos de Yamazoe, Nara, Tenri, Tawaramoto, Kashihara, Asuka, Yoshino e Uda.
Kashihara

**Kashihara** (橿原市, かしはらし, *Kashihara-shi*) é un concello da prefectura de Nara no Xapón. Está situado no centro da rexión de Kinki, ó nordés da prefectura, na illa de Honshū. A súa superficie é de 39,52&nbsp;km², a poboación é de 124.411 habitantes (2009) e ten unha densidade de poboación de 3.150 h/km².

O concello de Kashihara limita cos concellos de Gose, Yamatotakada, Kōryō, Tawaramoto, Sakurai, Asuka e Takatori.

## Historia 
A cidade de Kashihara foi fundada pola fusión de 5 concellos do distrito de Takaichi e 1 concello do distrito de Shiki no ano 1956.

## Cidades irmandadas 
*  Miyazaki, prefectura de Miyazaki, Xapón (1966)

## Véxase tamén 
### Ligazóns externas 
* Sitio web oficial da cidade de Kashihara .
Gose, Nara

**Gose** (御所市, ごせし, *Gose-shi*) é un concello xaponés da prefectura de Nara. Está situado no centro da rexión de Kinki, no centro-oeste da prefectura, na illa de Honshu. A súa superficie é de 60,58&nbsp;km², a poboación é de 30.532 habitantes (2009) e ten unha densidade de poboación de 504 hab./km².

O concello de Gose limita cos concellos de Gojō, Ōyodo, Takatori, Kashihara, Yamatotakada, Katsuragi (que son da prefectura de Nara); e Chihayaakasaka (este último é da prefectura de Osaca).

## Véxase tamén 
### Ligazóns externas 
* Sitio web oficial da cidade de Gose .
Comarcas de Asturias

Segundo o Estatuto de Autonomía de Asturias o Principado de Asturias divídese territorialmente en concellos e comarcas, estas últimas englobarían a varios concellos, con todo este precepto estatutario non se desenvolveu oficialmente aínda. Tan só o decreto 11/91 do 24 de xaneiro establece unha división en oito comarcas funcionais ou áreas de planificación territorial, que non son estritamente comarcas oficiais, constitúen tan só un sistema para homoxenizar espacialmente os datos procedentes dos concellos nas estatísticas rexionais que realiza o principado.

## Notas 
## Véxase tamén
Comarca do Eo-Navia

A **Comarca do Eo-Navia** é unha das oito comarcas funcionais ou áreas de planificación territorial en que está dividido o Principado de Asturias para os efectos de homoxeneización espacial dos datos procedentes dos concellos nas estatísticas rexionais. 

Aínda que o Estatuto de Autonomía de Asturias prevé a división do territorio asturiano en comarcas, estas aínda non foron desenvolvidas oficialmente.

Todos os seus concellos excepto Valdés forman parte da coñecida como Terra Eo-Navia, na que se fala galego eonaviego.

## Concellos 
* Boal
* Castropol
* Coaña
* Eilao 
* El Franco
* Grandas de Salime
* Navia
* Pezós 
* San Martín de Ozcos
* Santalla de Ozcos 
* Santiso de Abres 
* Tapia de Casarego 
* Taramundi
* Valdés
* A Veiga
* Vilanova de Ozcos 
* Villaión
Matt Mullenweg

miniatura|dereita|250px
**Matthew Charles Mullenweg**, nado en Houston, Texas, o 11 de xaneiro de 1984, é un programador estadounidense coñecido por crear o sistema de xestión de contido Wordpress. Por outra banda, creou o servizo de filtrado de *spam* centralizado Akismet, a compañía Automattic e o servizo de hosting gratuíto de blogs WordPress.com.
## Traxectoria 
### Wordpress 
En xuño de 2002 Matt comezou a usar o xestor de contidos b2/cafelog para publicar as fotos que sacou nunha viaxe a Washington, D.C. para participar na National Fed Challenge. Contribuíu cun pouco de código para arranxar unhas faltas de ortografía e para limpar as ligazóns permanentes.

En xaneiro de 2003, uns meses despois de que finalizase o desenvolvemento de b2, anunciou no seu blog que ía crear un *fork* para actualizalo aos estándares web e modificalo para as súas necesidades. Mike Little falou con el e xuntos crearon WordPress a partir do código fonte de b2. O programador orixinal de b2, Michel Valdrighi, uniuse a eles ao pouco tempo.

## Notas
Angela Lansbury

miniatura|dereita|Angela Lansbury
**Angela Brigid Lansbury**, nada en Londres o 16 de outubro de 1925 e finada nos Ánxeles o 11 de outubro de 2022, foi unha actriz e cantante inglesa tres veces nomeada ao Premio Óscar, 15 veces ao Premio Emmy e gañadora de 6 premios Globo de Ouro e de cinco Tony, a única xunto a Julie Harris en ser tantas veces galardoada co máximo premio do teatro de Broadway.

## Traxectoria 
Lansbury naceu nunha familia de clase media-alta no centro de Londres, filla da actriz irlandesa Moyna Macgill e do político inglés Edgar Lansbury. Para escapar do Blitz, mudouse aos Estados Unidos en 1940, estudando interpretación en Nova York. Pasou a Hollywood en 1942, onde foi contratada pola MGM e obtivo os seus primeiros papeis no cinema en *Gaslight* (1944), *National Velvet* (1944) e *The Picture of Dorian Gray* (1945), que lle valeron dúas candidaturas aos Óscar e un Globo de Ouro. Apareceu noutros onde filmes da MGM, principalmente en papeis pequenos, e tras rematar o seu contrato en 1952 comezou a complementar o seu traballo no cinema con aparicións no teatro. Aínda que durante ese período foi considerada unha estrela da "lista B", o seu papel en *The Manchurian Candidate* (1962) recibiu eloxios e con frecuencia foi citado como unha das mellores interpretacións da súa carreira, ademais de conseguir unha terceira candidatura ao Óscar. Ao pasar ao teatro musical, conseguiu por fin o estrelato ao interpretar o musical de Broadway *Mame* (1966).

En medio de dificultades persoais, Lansbury mudouse ao condado de Cork, Irlanda, en 1970, e continuou cunha variedade de aparicións no teatro e no cinema esa década. Estas incluíron os papeis protagonistas nos musicais *Gypsy*, *Sweeney Todd* e *The King and I*, ademais do filme de éxito da Disney *A meiga novata* (1971). Chegou á televisión en 1984, conseguindo fama mundial como a escritora e investigadora Jessica Fletcher na serie estadounidense *Murder, She Wrote*, que durou doce temporadas ata 1996. Coa compañía Corymore Productions, da que foi copropietaria co seu marido Peter Shaw, Lansbury asumiu a propiedade da serie e foi a produtora executiva das últimas catro temporadas. Tamén fixo traballos de voz, como nos filmes *Beauty and the Beast* (1991) e *Anastasia* (1997). Participou en varias xiras de producións internacionais e fixo aparicións ocasionais no cinema, como en *Nanny McPhee* (2005) e *Mary Poppins Returns* (2018).

Lansbury recibiu un Óscar Honorífico, un premio á toda unha vida da BAFTA, cinco premios Tony e outro honorífico, seis Globos de Ouro e un premio Oliver. Ademais, foi candidata a numerosos premios da industria, a tres Óscars, 18 premios Emmy e un Grammy. En 2014 foi nomeada Dama da Orde do Imperio Británico pola raíña Isabel II.

## Filmografía 
## Notas 
## Véxase tamén 
### Bibliografía 
* 
* 
* 
* 
* 
* 
### Ligazóns externas 
* Páxina web sobre Angela Lansbury
Elizabeth Taylor

**Elizabeth Rosemond Taylor**, coñecida como **Liz Taylor**, nada o 27 de febreiro de 1932 e finada o 23 de marzo de 2011, foi unha actriz norteamericana nada en Inglaterra. Desenvolveu nos Estados Unidos unha carreira artística que se estendeu por máis de sesenta anos, na que adquiriu popularidade principalmente como actriz en películas de Hollywood.

## Traxectoria 
Foi unha icona do cinema clásico grazas á súa beleza e mais as súas habilidades para a interpretación, así como tamén por mor do seu estilo de vida de Hollywood, incluíndo oito matrimonios, dous deles co tamén actor Richard Burton, e extravagancias. Taylor está considerada unha das grandes actrices dos anos dourados de Hollywood. O *American Film Institute* designou a Taylor como a sétima entre as estrelas femininas máis grandes de todos os tempos.

## Notas 
## Véxase tamén 
### Ligazóns externas 
* Filmografía en FilmAffinity
Vincent Price

**Vincent Leonard Price, Jr.**, nado en St. Louis, Missouri, o 27 de maio de 1911 e finado nos Ánxeles, California, o 25 de outubro de 1993, foi un actor de cine estadounidense, coñecido principalmente polos filmes de terror de baixo orzamento nos que traballou durante a última etapa da súa carreira.

## Véxase tamén 
### Ligazóns externas 
* Vincent Price en CineFantastico.com
Liga ACB 2000-01

A **temporada 2000–01 da Liga ACB**, celebrada entre o 15 de outubro de 2000 e o 21 de xuño de 2000, foi a décimo oitava temporada da máxima categoría do baloncesto español desde a creación da Asociación de Clubs de Baloncesto (ACB) para substituír a antiga Primeira División. Nesta edición mantívose o número de equipos, 18, e o formato da edición anterior. Os playoffs polo título foron disputados polos oito primeiros clasificados, mentres que os dous últimos equipos descenderon á Liga LEB. O campión desta edición foi o FC Barcelona, que conseguiu o seu duodécimo título de liga, noveno desde a fundación da Liga ACB. Por outra banda, as dúas prazas de descenso foron ocupadas polos dous equipos ascendidos na temporada anterior: Proaguas Costablanca e Coren Ourense.

## Equipos 
## Liga regular 
## Playoffs 
Fonte: DBasket 

## Clasificación final 
## Notas 
## Véxase tamén 
### Outros artigos 
* Liga ACB
* Asociación de Clubs de Baloncesto

### Ligazóns externas 
* Páxina web oficial da Liga ACB
Lauren Bacall

**Betty Joan Perske**, máis coñecida como **Lauren Bacall**, nada no Bronx (Nova York) o 16 de setembro de 1924 e finada en Nova York o 12 de agosto de 2014, foi unha actriz do cinema clásico estadounidense, gañadora dos premios Globo de Ouro e Tony.

Estivo casada co actor Humphrey Bogart dende 1945 ata a morte deste en 1957, logo estivo casada con Jason Robards dende 1961 ata 1969.

## Filmografía 
## Véxase tamén 
### Ligazóns externas 
* Páxina de fans da actriz  
* Lauren Bacall  
* Filmografía en FilmAffinity
Rumba flamenca

A **rumba flamenca** é un tipo de cante pertencente ao xénero musical coñecido como flamenco. Os instrumentos principais para tocar a rumba flamenca son as palmas, o caixón, a guitarra flamenca e as castañolas. Necesítanse voces tanto masculinas coma femininas. Orixínase a partir dunha danza cubana. Miguel vargas "Bambino" ou María Jiménez son destacadas figuras deste xénero.

## Véxase tamén
### Outros artigos
* Bambino
* Flamenco

### Ligazóns externas
* Rumba Flamenca
Bienvenido Granda

**Bienvenido Rosendo Granda Aguilera**, nado na Habana o 30 de agosto de 1915 e finado na Cidade de México o 9 de xullo de 1983, foi un destacado cantautor cubano tamén coñecido como "*El Bigote que Canta*", polo prominente bigote que sempre luciu.

## Discografía 
* *Con el Septeto de Ignacio Piñero*
* *Bienvenido Granda Sings*
* *Grandes Éxitos con la Sonora Matancera *
* *Grandes Éxitos con la Sonora Matancera II*
* *Grandes Éxitos con la Sonora Matancera III*
* *Mi Diario Musical*
* *Amor Extraño*
* *Seré tu Amigo*
* *Encores*
* *El Bigote que Canta con Orquesta*
* *El Estilo Incomparable*
Tom Stoppard

**Tom Stoppard**, nado en Zlín (República Checa, daquela Checoslovaquia) o 3 de xullo de 1937 e finado en Dorset o 29 de novembro de 2025, foi un autor teatral británico.

Escribiu pezas como *The Coast of Utopia*, *Arcadia*, *Rosencrantz & Guildenstern Are Dead* e ''Rock 'n' Roll*. Cooperou así mesmo na elaboracións dos guións para os filmes *Brazil* e *Shakespeare in Love*.

## Notas 
## Véxase tamén
### Ligazóns externas
* *The Times*. Entrevista co autor en 2006 
* *New York Times Magazine''. Artigo do 26 de setembro de 2006.